เรื่องร้องเรียน (ถนน) วันที่ 2022-06-25 09:08:29 — แขวงทุ่งพญาไท เขตราชเทวี กรุงเทพมหานคร
พื้นผิวถนนศรีอยุธยา เขตราชเทวี ไม่เคยเรียบ ขรุขระ ขับรถกระเทือน มานานหลายปีแล้ว!!! (ตั้งแต่ก่อนช่วง Covid19 ปี 2563-2564 อีก) !!!

มีการขุดถนนบ่อยครั้ง แต่ไม่เคยกลบให้เรียบร้อย พื้นผิวถนนไม่เคยเรียบเลย เดี๋ยวก็พังๆ และเป็นหลายช่วงของถนนอีกด้วย ซึ่งถนนบริเวณนี้ มีสถานศึกษา และหน่วยงานราชการหลายแห่ง ปกติก็มีการจราจรคับคั่ง ยิ่งผิวถนน ไม่เคยเรียบเลย ยิ่งทำให้เกิดการชะลอของรถ การจราจรติดขัดมากยิ่งขึ้น

ได้แก่ บริเวณฝั่งด้าน คณะเภสัชศาสตร์ มหาวิทยาลัยมหิดล ถึง กองพันทหารสารวัตรที่ 11 (ถนนคู่ขนานด้านนอก)
และอีกฝั่งคือ ถนนคู่ขนานด้านใน ตั้งแต่บริเวณโรงเรียนพญาไท โรงเรียนอำนวยศิลป์ ไปจนถึงแยกโรงพยาบาลสงฆ์ (จะมีพื้นผิวไม่เรียบ นูนขึ้นมาเป็นช่วงๆ)

ขอรบกวน และขอความกรุณา ท่านผู้ว่าฯ ชัชชาติ, ทีมงาน และหน่วยงานที่รับผิดชอบ ช่วยแก้ปัญหานี้ด้วยค่ะ  ขอบคุณมากค่ะ